stanford-oval/wikipedia huggingface dataset:
GAF Nomad

| GAF Nomad |
| --- | --- |
 Indonesian laivaston N24A Nomad.
Tyyppi:  STOL-lentokone
Alkuperämaa:   Australia
Valmistaja:  Government Aircraft Factories
Suunnittelija:  David Hooper
Ensilento:  23. heinäkuuta 1971
Tila:  käytössä
Pääkäyttäjät:  Indonesian laivasto
Valmistusmäärä:  172 
Valmistusvuodet:  1972–1984
GAF Nomad on australialaisen Government Aircraft Factoriesin valmistama kaksimoottorinen, potkuriturbiinikäyttöinen STOL-lentokone. Nomadin suunnittelu alkoi vuonna 1965, ja se lensi ensilentonsa 23. heinäkuuta 1971. Nomadia on käytetty muun muassa matkustaja- ja ambulanssilentokoneena sekä ilmakuvaus- ja tutkimusalustana. Sitä valmistettiin vuosina 1972–1984 yhteensä 172 kappaletta. Koneen suurin käyttäjä vuonna 2018 oli Indonesian laivasto, jolla oli 28 Nomadia merivalvontakäytössä ja yksi kuljetuskoneena.
Historia

Fishermen’s Bendin alueella Melbournessa sijainnut Australian valtion omistama Government Aircraft Factories (GAF) rakensi 1960-luvulla Mirage-hävittäjiä Australian ilmavoimille. Ohjelman lähestyessä loppuaan GAF tarvitsi toimintansa jatkamiseksi uuden konetyypin valmistettavakseen. Vuonna 1965 käynnistettiin projekti N, jossa aiottiin suunnitella yksimoottorinen, yläsiipinen konetyyppi. Vuoteen 1969 mennessä suunnitelmat olivat muuttuneet, ja koneesta tuli lopulta kaksimoottorinen. Potkuriturbiinikäyttöinen kone oli suunnattu sekä sotilas- että siviilimarkkinoille.
Australian hallitus antoi tammikuussa 1970 hyväksyntänsä kahden prototyypin ja yhden ei-lentävän koekoneen rakentamiselle. Ensimmäinen N22-koneen prototyyppi teki ensilentonsa Avalonin lentoasemalla lähellä Melbournea 23. heinäkuuta 1971 koelentäjä Stuart Pearcen ohjauksessa. Koneelle annettiin nimeksi Nomad, ja toinen prototyyppi lennettiin Englantiin, jossa se osallistui vuoden 1972 Farnborough’n ilmailunäyttelyyn. Sarjatuotanto GAF:n tehtailla käynnistyi vuonna 1972, ja ensimmäinen tuotantokone teki ensilentonsa lokakuussa 1974.
N22-mallista kehitettiin siviilikäyttöön tarkoitettu N22B ja edelleen pidempirunkoinen N24. Ohjelma koki takaiskun elokuussa 1976, kun N24-mallin prototyyppi syöksyi maahan Avalonissa. Onnettomuudessa saivat surmansa sekä koelentäjä Pearce että Nomadin pääsuunnittelija David Hooper. Jatkokehitys jatkui siitä huolimatta, ja Nomadista esiteltiin muun muassa Missionmaster-kuljetuskone, Floatmaster-vesitaso, tutkalla varustettu Searchmaster-merivalvontakone, Royal Flying Doctor Servicen lentävien lääkärien käyttämä Medicmaster-ambulanssilentokone ja ilmakuvauskäyttöön suunniteltu Surveymaster.
Nomadeja myytiin ulkomaille Papua-Uuden-Guinean, Indonesian, Filippiinien ja Thaimaan puolustusvoimille. Vientineuvotteluja käytiin myös Portugalin ja Etelä-Afrikan kanssa, mutta kaupat kariutuivat poliittisista syistä. Vaikka suuristakin vientitilauksista huhuttiin, Nomadeja valmistettiin lopulta vain 172 ennen tuotannon lopettamista vuonna 1984. Joitakin koneita jäi tuotannon lopettamisen jälkeen myymättä, ja ne siirrettiin vuonna 1987 Australian maa- ja ilmavoimille. Vuonna 1990 sattuneen onnettomuuden seurauksena Australian maavoimat asetti joksikin aikaa Nomadinsa lentokieltoon ja poisti ne lopulta käytöstä vuonna 1995. Ilmavoimien käytöstä Nomad poistui jo vuonna 1993.
GAF nimettiin Nomadin tuotannon jo loputtua ASTA:ksi (Aerospace Technologies of Australia), jonka Rockwell hankki vuonna 1996. Samana vuonna Boeing hankki Rockwellin, ja Nomadin oikeudet päätyivät sille. Australialainen GippsAero hankki kesäkuussa 2008 oikeudet itselleen aikomuksenaan käynnistää Nomadiin pohjautuvan GA18-koneen tuotanto. GippsAero arvelee voivansa valmistaa jopa 200 konetta.
Käyttäjät

Nomadeja oli vuonna 2018 käytössä kolmen valtion puolustusvoimilla. Suurin käyttäjä oli Indonesian laivasto, jolla oli 28 Nomadia merivalvontakäytössä ja yksi kuljetuskoneena. Lisäksi muutamia koneita oli rekisteröitynä yksityiskäyttöön Uudessa-Seelannissa ja Yhdysvalloissa.
Filippiinit
Filippiinien ilmavoimat (1)
Indonesia
Indonesian laivasto (29)
Papua-Uusi-Guinea
Papua-Uuden Guinean puolustusvoimat (1)
Tekniset tiedot (N24A Nomad)

Lähde: Nomadin myyntiesite, FAA, Airliners.net
Yleiset ominaisuudet
Miehistö: 1–2
Matkustajat: 16
Pituus: &&&&&&&&&&&&&014.034000014,34 m
Kärkiväli: &&&&&&&&&&&&&016.046000016,46 m
Korkeus: &&&&&&&&&&&&&&05.05200005,52 m
Siipipinta-ala: &&&&&&&&&&&&&030.010000030,1 m²
Tyhjäpaino: &&&&&&&&&&&02377.&&&&002 377 kg
Suurin lentoonlähtöpaino: &&&&&&&&&&&04264.&&&&004 264 kg
Polttoainemäärä: 1 037 l
Suurin laskeutumispaino: 4 174 kg
Suurin kuivapaino: 4 151 kg
Matkustamon mitat: 6,50 m × 1,28 m × 1,57 m
Voimalaite: &&&&&&&&&&&&&&02.&&&&002 × Allison 250-B17B/C/E -potkuriturbiinia; 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.300–310 kW (0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.400–420 hv) per moottori
Potkuri: kolmelapainen Hartzell, halkaisija &&&&&&&&&&&&&&02.03020002,302 m
Suoritusarvot
Matkalentonopeus: &&&&&&&&&&&&0311.&&&&00311 km/h
Lentomatka: &&&&&&&&&&&01352.&&&&001 352 km
Lakikorkeus: &&&&&&&&&&&07620.&&&&007 620 m
Aiheesta muualla

Kuvia tai muita tiedostoja aiheesta GAF Nomad Wikimedia Commonsissa
Ilmakuvaus- ja kartoituskäytössä oleva Nomad vuonna 2017.
Filippiinien ilmavoimien N22 Searchmaster L.
Gourdon (Lot)

| Gourdon |
| --- | --- |
 Rue du Majou
 vaakuna
 Gourdon
 Koordinaatit: 44°44′13″N, 1°22′55″E 
Valtio:  Ranska
Alue:  Oksitania
Departementti:  Lot
Arrondissementti:  Gourdon
Pinta-ala:  
 – Kokonaispinta-ala:  45,6 km²
Väkiluku (2021):  3 946 
 – Väestötiheys:  86 as./km²
Kunnan numero:  46127
 
 Kunnan kotisivut 
Infobox OKVirheellinen NIMI-arvo: 
Gourdon (oksitaaniksi Gordon) on kunta Lounais-Ranskassa Lotin departementissa Oksitanian alueella. Se sijaitsee noin 43 kilometriä Cahorsin kaupungista pohjoiseen. Gourdon on Lotin departementin aliprefektuuri.
Notre-Dame des Cordeliersin kirkko
Notre-Dame des Cordeliersin kirkko on valmistunut vuonna 1287. Se oli alun perin osa Gourdonin herran vuonna 1251 perustamaa fransiskaaniluostaria. Ranskan uskonsotien aikana 1500-luvulla kirkko ja luostarirakennukset tuhoutuivat. 1700-luvun lopulla Ranskan suuren vallankumouksen aikana luostari muutettiin kasarmiksi. Ensimmäisen keisarikunnan aikana kirkko tuli jälleen seurakunnan käyttöön, ja uusi kellotorni rakennettiin vuosina 1896-1897. Vuonna 1929 kirkko nimettiin historialliseksi muistomerkiksi.
Aiheesta muualla

Kuvia tai muita tiedostoja aiheesta Gourdon (Lot) Wikimedia Commonsissa
Gail Devers
Aiheesta muualla

Gail Devers Kansainvälinen yleisurheiluliitto. (englanniksi)
Naisten 100 metrin juoksun olympiavoittajat
Naisten 100 metrin juoksun maailmanmestarit
Naisten 100 metrin aitajuoksun maailmanmestarit
Gemma

Gemma voi tarkoittaa seuraavia asioita:
Gemma, naisen etunimi
Alfa Coronae Borealis, kaksoistähti
Gemma, silmu latinaksi
Gemma, sukunimenä:
Andrea Gemma (1931–2019), italialainen katolinen piispa
Chiara Gemma (s. 1968), italialainen poliitikko ja europarlamentaarikko
Giuliano Gemma (1938–2013), italialainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gemma”, voi hakea sivunnimihaulla, laajalla sivunnimihaulla tai tekstihaulla.
Gummy

| Park Ji-yeon> 박지연 |
| --- | --- |
 Gummy vuonna 2016
Henkilötiedot
Syntynyt: 8. huhtikuuta 1981 (ikä 43)
Muusikko
Aktiivisena:  2003–
Tyylilajit:  R&B
Levy-yhtiöt:  YG Entertainment
Aiheesta muualla
www.gummy.co.kr
  [ Muokkaa Wikidatassa ] [ ohje ]  
Park Ji-yeon (kor. 박지연; s. 8. huhtikuuta 1981), paremmin tunnettu taiteilijanimeltään Gummy (koreaksi 거미 ’hämähäkki’), on eteläkorealainen artisti. Hän julkaisi ensimmäisen albuminsa Like Them vuonna 2003.
Aiheesta muualla

Gummy Melon-palvelussa (koreaksi)
Gummy Discogsissa. (englanniksi)
GameSpy Arcade

GameSpy Arcade on ohjelma moninpelikumppanien löytämiseen internetissä. Tämä koskee etenkin strategiapelejä, urheilupelejä, tai muita pelejä missä palvelimelle liitytään yhtä aikaa. Ohjelma sisältää omat chat-kanavat pelien sopimiseen mikäli itse peli ei niitä tue. GameSpy Arcade käy myös 3D-"räiskintäpeli"-servereiden etsintään.
Suosittuja pelejä GameSpyssä:
Age of Empires -sarja
Empire Earth 2
Civilization II -sarjan lisäosat
Aiheesta muualla

GameSpy Arcaden kotisivu
GameTrailers

| GameTrailers |
| --- | --- |

Verkkosivusto:  http://www.gametrailers.com/
Tyyppi:  Videopelit
Rekisteröinti:  Vaihtoehtoinen
Kielet:  Englanti
Omistaja:  MTV Networks (Viacom)
Avattu:  2003
Nykyinen tila:  Aktiivinen
GameTrailers (GT) on mediaverkkosivusto, joka on erikoistunut videopelejä koskevaan sisältöön. Sen kautta pääsee vapaasti videoarvosteluihin, trailereihin ja nauhoitettuun pelimateriaaliin, joita voi usein katsoa teräväpiirtolaadulla. Käyttäjät voivat itse ladata videoita, luoda blogeja ja osallistua keskustelufoorumeihin. GameTrailersilla on myös oma valuutta GTP, jota ansaitaan osallistumalla sivuston toimintaan ja käytetään virtuaalisten tavaroiden hankintaan.
Aiheesta muualla

GameTrailers (englanniksi)
GameXpo

GameXpo oli Helsingin messukeskuksessa vuosittain järjestettävä pelitapahtuma. Vuonna 2019 tapahtuma järjestettiin 15.–17.11.2019. Tapahtuman jälkeen Messukeskus ilmoitti lopettavansa tapahtuman kannattamattomana.
Tapahtuma järjestettiin ensimmäisen kerran vuonna 2016 ja toisen kerran vuonna 2017. Tapahtuma järjestettiin kolmannen kerran 2.–4.11.2018.
15.–17. marraskuuta 2019 jälkeen ilmoitettiin tapahtuman lopettamisesta.
Aiheesta muualla

Tapahtuman kotisivut[vanhentunut linkki]
GOOD Music

| Getting Out Our Dreams |
| --- | --- |

Perustettu:  2004
Toimitusjohtaja:  Terrence "Pusha T" Thornton
Kotipaikka:  550 Madison Ave, New York, New York 10022
Toimiala:  musiikki & viihde
Tuotteet:  musiikki & viihde
Kotisivu:  gettingoutourdreams.com
Infobox OKVirheellinen NIMI-arvo: 
G.O.O.D. Music on Kanye Westin perustama levy-yhtiö. Vuonna 2015 Pusha T nimitettiin yhtiön johtoon.
Nykyiset artistit

John Legend
Malik Yusef
Big Sean
Cyhi the Prynce
Mos Def
Pusha T
D'banj
Q-Tip
Teyana Taylor
Ryan McDermott
Kacy Hill
Ra VDKMA
Entiset artistit

Sa-Ra
Really Doe
GLC
Tony Williams
Common
Consequence
Kid Cudi
Mr Hudson
Desiigner
Aiheesta muualla

GettingOutOurDreams.com
GOOD Music Myspacessa (englanniksi)
Ranskalainen foorumi
Foorumi (Arkistoitu – Internet Archive)
Gemma Bertagnolli

Gemma Bertagnolli (s. 20. heinäkuuta 1967 Bolzano) on italialainen ooppera- ja konserttilaulaja, joka on äänialaltaan sopraano.
Bertagnolli aloitti uransa hyvin nuorena ja saavutti menestystä useissa kansallisissa sekä kansainvälisissä kilpailuissa, kuten AsLiCo-kilpailussa ja Francesc Viñas -kilpailussa (erikoispalkinto parhaasta W. A. Mozart -tulkinnasta). Hän nousi maineeseen yhtenä oman sukupolvensa ansioituneimmista barokin ja klassismin kausien ohjelmiston laulajista. Bertagnolli on esiintynyt muun muassa La Scalassa, Rossini-oopperafestivaalilla, Staatsoper Unter den Lindenissä, Salzburgin musiikkijuhlilla, Maggio Musicale Fiorentinossa, Baijerin osavaltionoopperassa, Théâtre des Champs-Élysées'ssä, Teatro Regio di Torinossa ja Teatro Comunale di Bolognassa. Hän on tehnyt yhteistyötä sellaisten kapellimestareiden kuin Roberto Abbadon, Semjon Bytškovin, Daniele Gattin, Gianandrea Gavazzenin, Gianluigi Gelmettin, Fabio Luisin, Lorin Maazelin, Zubin Mehtan, Riccardo Mutin, Wolfgang Sawallischin, Simone Youngin ja Jonathan Webbin kanssa.
Bertagnolli on tulkinnut barokkiohjelmistoa myös periodisoittimin esiintyvien kokoonpanojen kanssa. Hän on tehnyt lisäksi tyylilajien rajat ylittänyttä yhteistyötä Ennio Morriconen ja Dulce Pontesin kanssa. Bertagnollin rooleihin oopperoissa ovat lukeutuneet Sophie (Ruusuritari), Amenaide (Tancredi), Pamina (Taikahuilu), Ismene (Mitridate, re di Ponto) ja Susanna (Figaron häät). Hänen konserttiohjelmistoonsa ovat kuuluneet muiden muassa Gustav Mahlerin sinfoniat nro 2 ja 4 sekä teoksia Johann Sebastian Bachilta, Georg Friedrich Händeliltä, Giovanni Battista Pergolesilta ja Wolfgang Amadeus Mozartilta.
Bertagnolli on toiminut UNICEF-lähettiläänä.
Gemma Bonner

Gemma Bonner toukokuussa 2019.
Gemma Bonner (s. 13. heinäkuuta 1991 Leeds) on englantilainen jalkapalloilija, pelipaikaltaan puolustaja. Hän on pituudeltaan 175-senttimetrinen. Hän edustaa yhdysvaltalaisessa NWSL:ssä pelaavaa Racing Louisvilleä ja on pelannut Englannin maajoukkueessa seitsemän maaottelua.
Bonner on edustanut Englannin Superliigassa Chelseaa, Liverpoolia ja kausina 2018–2021 Manchester Cityä. Hän on pelannut liigassa kaikkiaan 146 ottelua ja tehnyt niissä 15 maalia. Hän on voittanut liigamestaruuden Liverpoolissa vuosina 2013 ja 2014 sekä FA Cupin Manchester Cityssä vuosina 2019 ja 2020. Huhtikuussa 2021 hän siirtyi NWSL-seura Racing Louisvilleen.
Bonner voitti alle 19-vuotiaiden Euroopan-mestaruuden 2009 ja saavutti samassa ikäluokassa seuraavana vuonna EM-hopeaa. Hän on pelannut alle 17-vuotiaiden maajoukkueessa viisi, alle 19-vuotiaiden maajoukkueessa 13 ja alle 21-vuotiaiden maajoukkueessa kymmenen maaottelua. Englannin naisten maajoukkueessa hän on pelannut seitsemän ottelua, joista ensimmäisen syyskuussa 2013 Turkkia vastaan.
Gary McAllister

| 0 | 1 | 2 |
| --- | --- | --- |

Henkilötiedot
Koko nimi: Gary McAllister
Syntymäaika: 25. joulukuuta 1964 (ikä 59)
Syntymäpaikka: Motherwell, Skotlanti
Pituus: 185 senttimetriä
Seura
Seura: Liverpool
Tehtävä: Apulaisvalmentaja
Seurat
| Vuodet | Seura | O (M) |
| 1981–1985 1985–1990 1990–1996 1996–2000 2000–2002 2002–2003 | Motherwell Leicester City Leeds United Coventry City Liverpool Coventry City Yhteensä | 059 (6) 201 (47) 231 (31) 119 (20) 055 (5) 055 (10) 720 (119) |
Maajoukkue
| 1990–1999 | Skotlanti | 57 (5) |
Valmennusura
2002–2003   2008   2010–2011: Coventry City   Leeds United   Aston Villa (apuv.)
 Seurajoukkueuran tilastot kattavat vain kansalliset sarjat.
Gary McAllister (s. 25. joulukuuta 1964 Motherwell, Skotlanti) on skotlantilainen entinen jalkapalloilija ja nykyinen valmentaja. Pelaajaurallaan hän oli pelipaikaltaan keskikenttäpelaaja.
Pelaajaura

McAllister aloitti uransa Motherwellissa vuonna 1981. Vuonna 1985 Skotlannin Cupin välierissä Celticia vastaan McAllister teki hyvillä otteillaan vaikutuksen Leicester Cityn manageriin Gordon Milneen. Samana vuonna hän siirtyikin yhdessä Motherwell-seurakaveri Ally Mauchlenin kanssa Leicesteriin 250 000 punnan siirtosummalla.
Leicesterissa McAllister pelasi viisi kautta vaikka se putosikin 1987 pääsarjatasolta 2. divisioonaan. Hänen peliesityksensä herättivät kiinnostusta 1. divisioonan seuroissa ja lopulta vuonna 1990 McAllister siirtyi Leedsiin. Leedsissa McAllister oli voittamassa liigamestaruutta kaudella 1991–1992 ja Charity Shieldia kaudella 1992–1993. Leedsin kapteeninakin pari kautta toiminut McAllister siirtyi Coventry Cityyn kolmen miljoonan punnan siirtosummalla vuonna 1996 pelattuaan seurassa 231 liigaottelua.
Coventryssa McAllister pelasi neljä kautta, joiden aikana seura taisteli pääasiassa putoamista vastaan. Sopimuksensa päätyttyä kesällä 2000, 35-vuotias McAllister siirtyi Liverpooliin Bosman-säännön turvin. Liverpoolissa hän pelasi loistavasti ja oli tärkeässä roolissa seuran voittaessa kaudella 2000–2001 cup-triplan eli liigacupin, FA Cupin ja UEFA Cupin. McAllister pelasi Liverpoolissa vain kaksi kautta, mutta häntä pidetään yleisesti yhtenä seuran onnistuneimmista hankinnoista. Hänet äänestettiin muun muassa sijalle 32 Liverpoolin kannattajien 100 Players Who Shook The Kop -äänetyksessä 2006.
Liverpoolista McAllister palasi kesällä 2002 takaisin sarjatasoa alempana pelanneeseen Coventryyn. Aluksi hän toimi pelaajavalmentajana ja myöhemmin päävalmentajana. McAllister lopetti uransa vuonna 2003 Coventryssa.
Skotlannin maajoukkuetta McAllister edusti uransa aikana 57 kertaa ja teki viisi maalia. Hän edusti maataan kolmesti arvokisoissa – vuonna 1990 MM-kisoissa, 1992 EM-kisoissa ja 1996 EM-kisoissa.
Valmennusura

McAllisterin valmennusura alkoi pelaajavalmentajana Coventryssa 2002. Hänen valmennuksessaan Coventry ei menestynyt erityisen hyvin ja hän erosi tehtävästään tammikuussa 2004 viettääkseen aikaa rintasyöpää sairastaneen vaimonsa kanssa.
McAllister nimitettiin 29. tammikuuta 2008 Newcastleen siirtyneen Dennis Wisen seuraajaksi Leeds Unitedin managerina. Hänen johdollaan Ykkösliigassa pelannut Leeds menestyi aluksi hyvin, mutta seuraavalla kaudella peliesitykset heikkenivät ja McAllister sai potkut.
Syyskuussa 2010 McAllister palasi valmennustehtäviin Aston Villan apulaisvalmentajana.  Gérard Houllierin jouduttua sairaalaan sydänvaivojen vuoksi, McAllister toimi seuran päävalmentajana. Houllierin jätettyä seuran kauden päätteeksi, myös McAllisterin sopimus purettiin.
Tilastot

| Seura | Kausi | Sarja | Liiga> Ottelut | Liiga> Maalit | Skotlannin cup> Ottelut | Skotlannin cup> Maalit | Skotlannin liigacup> Ottelut | Skotlannin liigacup> Maalit | Eurooppa> Ottelut | Eurooppa> Maalit | Muut> Ottelut | Muut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Motherwell | 1981–82 | SD1 | 1 | 0 | ? | ? | ? | ? | ? | ? | ? | ? | 1 | 0 |
| Motherwell | 1982–83 | SVL | 1 | 0 | ? | ? | ? | ? | ? | ? | ? | ? | 1 | 0 |
| Motherwell | 1983–84 | SVL | 21 | 0 | ? | ? | ? | ? | ? | ? | ? | ? | 21 | 0 |
| Motherwell | 1984–85 | SD1 | 35 | 6 | ? | ? | ? | ? | ? | ? | ? | ? | 35 | 6 |
| Motherwell | 1985–86 | SVL | 1 | 0 | ? | ? | ? | ? | ? | ? | ? | ? | 1 | 0 |

| Seura | Kausi | Sarja | Liiga | Liiga | FA Cup | FA Cup | Englannin liigacup | Englannin liigacup | Eurooppa | Eurooppa | Muut | Muut | Yhteensä | Yhteensä |
| Seura | Kausi | Sarja | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| Leicester City | 1985–86 | D1 | 31 | 7 | ? | ? | ? | ? | ? | ? | ? | ? | 31 | 7 |
| Leicester City | 1986–87 | D1 | 39 | 10 | ? | ? | ? | ? | ? | ? | ? | ? | 39 | 10 |
| Leicester City | 1987–88 | D2 | 42 | 9 | ? | ? | ? | ? | ? | ? | ? | ? | 42 | 9 |
| Leicester City | 1988–89 | D2 | 46 | 11 | ? | ? | ? | ? | ? | ? | ? | ? | 46 | 11 |
| Leicester City | 1989–90 | D2 | 43 | 10 | ? | ? | ? | ? | ? | ? | ? | ? | 43 | 10 |
| Leeds United | 1990–91 | D1 | 38 | 2 | 6 | 1 | 7 | 2 | 0 | 0 | 4 | 1 | 55 | 6 |
| Leeds United | 1991–92 | D1 | 42 | 5 | 1 | 0 | 4 | 0 | 0 | 0 | 0 | 0 | 47 | 5 |
| Leeds United | 1992–93 | VL | 32 | 5 | 4 | 2 | 3 | 1 | 5 | 2 | 0 | 0 | 44 | 10 |
| Leeds United | 1993–94 | VL | 42 | 8 | 3 | 0 | 2 | 0 | 0 | 0 | 0 | 0 | 47 | 8 |
| Leeds United | 1994–95 | VL | 41 | 6 | 4 | 0 | 2 | 0 | 0 | 0 | 0 | 0 | 47 | 6 |
| Leeds United | 1995–96 | VL | 36 | 5 | 6 | 3 | 8 | 1 | 4 | 1 | 0 | 0 | 54 | 10 |
| Coventry City | 1996–97 | VL | 38 | 6 | 4 | 0 | 4 | 1 | 0 | 0 | 0 | 0 | 46 | 7 |
| Coventry City | 1997–98 | VL | 14 | 0 | 0 | 0 | 4 | 2 | 0 | 0 | 0 | 0 | 18 | 2 |
| Coventry City | 1998–99 | VL | 29 | 3 | 3 | 1 | 1 | 0 | 0 | 0 | 0 | 0 | 33 | 4 |
| Coventry City | 1999–00 | VL | 38 | 11 | 3 | 0 | 2 | 2 | 0 | 0 | 0 | 0 | 43 | 13 |
| Liverpool | 2000–01 | VL | 30 | 5 | 5 | 0 | 5 | 0 | 9 | 2 | 0 | 0 | 49 | 7 |
| Liverpool | 2001–02 | VL | 25 | 0 | 0 | 0 | 1 | 1 | 11 | 0 | 1 | 1 | 38 | 2 |
| Coventry City | 2002–03 | D1 | 41 | 7 | 3 | 1 | 2 | 1 | 0 | 0 | 0 | 0 | 46 | 9 |
| Coventry City | 2003–04 | D1 | 14 | 3 | 0 | 0 | 0 | 0 | 0 | 0 | 0 | 0 | 14 | 3 |
| Yhteensä | Yhteensä | Yhteensä | 720 | 119 | 42 | 8 | 45 | 11 | 29 | 5 | 5 | 2 | 841 | 145 |
| Lyhenne | Sarja | Sarjaporras |
| --- | --- | --- |
| SVL | Skotlannin valioliiga | 1. |
| SD1 | Skotlannin 1. divisioona | 2. |
| VL | Englannin valioliiga | 1. (1992–) |
| D1 | Englannin 1. divisioona | 1. (–1991), 2. (1992–2004) |
| D2 | Englannin 2. divisioona | 2. (–1991), 3. (1992–2004) |
Gary Mathiasin katoaminen

Gary Mathiasin katoaminen (tunnetaan myös nimellä Yuba County Five) oli 24. helmikuuta 1978 alkanut tapahtumasarja, jossa viisi nuorta miestä katosi vuoristoiseen kansallispuistoon Kaliforniassa. Miesten käyttämä auto löydettiin hylättynä soratieltä useita päiviä katoamisen jälkeen. Neljä ruumista löydettiin ja tunnistettiin kesäkuussa 1978. Gary Mathias on ainoa, jonka ruumista ei ole löydetty.
| Gary Dale Mathias> Henkilötiedot |
| --- | --- |
Syntynyt: 15. lokakuuta 1952 Yuba City, California, Yhdysvallat
Kuollut: Ei tietoa Kadonnut, Chico, California, Yhdysvallat
Ammatti:  Apulaisjohtaja
  [ Muokkaa Wikidatassa ]
Miehet

Ted Weiher (32), Gary Mathias (25), Jack Madruga (30), Jack Huett (24) ja Bill Sterling (29) olivat ystävystyneet tukiryhmässä. Weiher, Huett ja Sterling oli kaikki todettu kehitysvammaisiksi. Madrugan äiti kertoi, että vaikkei Madrugaa ollut diagnosoitu kehitysvammaiseksi, hän oli "hidasälyinen". Mathias kärsi skitsofreniasta, mutta pärjäsi melko hyvin lääkehoidon ansiosta. Mathias ei kadotessaan ollut ottanut mukaan lääkkeitään. Mathias kärsi myös psykoottisesta masennuksesta, mutta ei ollut oireillut vuosiin.
Tapahtumat

Yuban piirikunnasta kotoisin olleet miehet olivat ajaneet 80 kilometrin matkan Chicon kaupunkiin katsomaan kannattamansa koripallojoukkueen peliä paikallisella yliopistolla. Silminnäkijän mukaan miehet olivat pelistä lähdettyään pysähtyneet ostamaan eväitä. Miehillä oli yllään vain kevyet takit. Miehet liikkuivat Madrugan autolla, joka oli turkoosi-valkoinen vuoden 1969 Mercury Montego. Kun miehet eivät palanneet kotiin aamulla, vanhemmat tekivät katoamisilmoituksen poliisille.
Katoamisen jälkeen

Miesten käyttämä auto löytyi useita päiviä myöhemmin hylättynä soratien varrelta Plumas-kansallispuistosta noin 110 kilometrin päästä Chicosta. Metsänvartija oli havainnut auton ja ilmoitti siitä poliisille nähtyään katoamisilmoituksen. Katoamisyönä auton luona ollut mies, Joseph Schons, kertoi nähneensä ryhmän miehiä, naisen ja vauvan. Schonsin auto oli jäänyt aiemmin kiinni lumeen, ja hänelle oli tullut rintakipuja hänen työntäessään sitä. Hän oli jäänyt kivuissaan autoonsa odottamaan apua ja havahtunut myöhemmin seurueen ääniin. Seurue oli kuitenkin hiljentynyt Schonsin huutaessa apua ja jättänyt hänet huomiotta. Muutaman tunnin kuluttua Schons sai voimia lähteä kävelemään läheiselle mökille. Matkalla hän ohitti Madrugan auton, joka oli tyhjä. Schons kertoi myöhemmin havainnoistaan poliisille. Häntä pidetään viimeisenä henkilönä, joka näki miehet elossa.
Kadonneiden miesten etsinnät kylmässä vuoristossa lopetettiin melko pian toistuvien huonojen sääolosuhteiden vuoksi. Kuukausia myöhemmin, kesäkuun 4. päivänä, moottoripyöräilijät löysivät Ted Weiherin ruumiin Yhdysvaltain metsäviraston ylläpitämästä parakkivaunusta, joka oli 32 kilometrin päässä auton löytöpaikalta. Weiherin ruumis oli kiedottu lakanoihin, hänellä ei ollut kenkiä ja hänen jalkansa olivat pahasti paleltuneet. Hän oli nääntynyt ja paleltunut kuoliaaksi. Weiherin parran perusteella arvioitiin, että hän oli ollut elossa 8–13 viikkoa katoamisen jälkeen. Weiher oli ennen katoamista ollut isokokoinen ja painanut noin 90 kiloa. Hänen ruumiinsa painoi vain noin 50 kiloa.
Seuraavaksi löytyivät Madrugan ja Sterlingin ruumiit. Madrugalla oli vieläkin hallussaan autonsa avaimet. He olivat kuolinsyyntutkinnan perusteella kuolleet hypotermiaan. Madrugan ruumis oli osittain syöty, ja Sterlingin ruumiista oli jäljellä vain luut. Läheltä löytyi myös Huettin luita. Ruumiiden oletetaan joutuneen eläinten syömiksi. Mathiaksesta ei löydetty koskaan jäänteitä. Mathiaksen kengät löytyivät parakkivaunusta, ja hänen oletetaan lähteneen sieltä Weiherin kengät jalassaan.
Yksi tapauksen kummallisista piirteistä oli se, että parakin luona oli varastoituna ruokaa ainakin vuodeksi. Parakissa olisi myös ollut kaasulla toimiva lämmitysjärjestelmä sekä takka. Ruokavarastosta vain osaa oli hyödynnetty, loput ruokapakkauksista oli jätetty avaamattomiksi.